Lav et referat af nedenstående tekst:

Tekst:
Søndag eftermiddag blev Nordjyllands Beredskab kaldt ud til en brand i en lejlighed på Sjællandsgade i Aalborg. Meldingen om branden indløb klokken 13.49 og det var den ene af de to beboere i lejligheden, der ringede 112. - Der bor to studerende i lejligheden og kun den ene af dem var hjemme. Han var kommet til at sætte noget brændbart på komfuret. Så går det, som den slags går - det bryder i brand, siger indsatsleder ved Nordjyllands Beredskab, Bent Pedersen. Beboeren vurderede, at han ikke selv kunne gøre noget ved branden og forlod lejligheden. Han blev hentet af en ambulance og kørt til tjek for røgforgiftning, men er ikke kommet alvorligt til skade, siger indsatslederen. Kan være livsfarligt Nordjyllands Beredskab sendte røgdykkere ind i lejligheden for at få styr på branden. - Der var for meget røg derinde til at man kunne være der. Så hvis en tilsvarende brand var brudt ud om natten, ville man ikke overleve, siger Bent Pedersen, der desuden fortæller at der ikke var megen ild og det hurtigt blev slukket. Det var blandt andet sodavandsflasker, der var blevet stillet på komfuret. - Vi ser det utroligt ofte, at folk sætter noget fra sig på komfuret. Komfuret er kun til gryder og pander, lyder advarslen fra indsatslederen. Lejligheden er blevet røg- og sodskadet og derfor må de to studerende, der deler lejligheden, finde et andet sted at bo det næste stykke tid. Der er ikke sket skader i de andre lejligheder i ejendommen.

Referat:
Røgdykkere blev sendt ind i lejligheden for at slukke branden.